CELEX: 31991D0649
Language: el
Date: 1991-12-10 00:00:00
Title: 91/649/ΕΟΚ: Απόφαση της Επιτροπής της 10ης Δεκεμβρίου 1991 σχετικά με την κατάρτιση ενός προσαρτήματος του κοινοτικού πλαισίου στήριξης για παροχή κοινοτικής διαρθρωτικής βοήθειας στην Ισπανία ( Andalousie, Asturies, Castille-Leon, Castille- la-Manche, Valence, Estremadure, Galice, Canaries, Murcie, Ceuta και Melilla ) προκειμένου για τη βελτίωση των συνθηκών μεταποίησης και εμπορίας των γεωργικών προϊόντων

Avis juridique important

|

31991D0649

91/649/ΕΟΚ: Απόφαση της Επιτροπής της 10ης Δεκεμβρίου 1991 σχετικά με την κατάρτιση ενός προσαρτήματος του κοινοτικού πλαισίου στήριξης για παροχή κοινοτικής διαρθρωτικής βοήθειας στην Ισπανία ( Andalousie, Asturies, Castille-Leon, Castille- la-Manche, Valence, Estremadure, Galice, Canaries, Murcie, Ceuta και Melilla ) προκειμένου για τη βελτίωση των συνθηκών μεταποίησης και εμπορίας των γεωργικών προϊόντων  

Επίσημη Εφημερίδα αριθ. L 350 της 19/12/1991 σ. 0049 - 0050

ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Δεκεμβρίου 1991  σχετικά με την κατάρτιση ενός προσαρτήματος του κοινοτικού πλαισίου στήριξης για παροχή κοινοτικής διαρθρωτικής βοήθειας στην Ισπανία (Andalucia, Asturias, Castilla y Leon, Castilla-La Mancha,  Comunidad Valenciana, Extremadura, Galicia, Canarias, Murcia, Ceuta y Melilla) προκειμένου για τη βελτίωση των συνθηκών μεταποίησης και εμπορίας των γεωργικών προϊόντων  (Το κείμενο στην ισπανική γλώσσα είναι το μόνο αυθεντικό)  (91/649/ΕΟΚ)Η  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 περί της αποστολής των διαρθρωτικών ταμείων και της αποτελεσματικότητάς τους καθώς και περί του μεταξύ αυτών συντονισμού των παρεμβάσεών τους και συντονισμού με τις παρεμβάσεις της  Ευρωπαϊκής Τράπεζας Επενδύσεων και των άλλων χρηματοδοτικών μέσων (1), και ιδίως το άρθρο 8 παράγραφος 5,  μετά από διαβουλεύσεις με την Επιτροπή για την ανάπτυξη και μετατροπή των περιφερειών,  Εκτιμώντας:  ότι η Επιτροπή, με την απόφαση 89/641/ΕΟΚ (2), έχει εγκρίνει το κονοτικό πλαίσιο στήριξης για παροχή διαρθρωτικής βοήθειας στην Ισπανία (Andalucia, Asturias, Castilla y Leon, Castilla-La Mancha, Comunidad Valenciana, Extremadura, Galicia, Canarias,  Murcia, Ceuta y Melilla)-  ότι, στις 27 Μαρτίου 1991, η ισπανική κυβέρνηση υπέβαλε στην Επιτροπή οκτώ τομεακά σχέδια για εκσυγχρονισμό των συνθηκών μεταποίησης και εμπορίας των γεωργικών προϊόντων, για τα οποία ο λόγος στο άρθρο 2 του κανονισμού (ΕΟΚ) αριθ. 866/90 του Συμβουλίου  της 29ης Μαρτίου 1990 περί βελτιώσεως των συνθηκών μεταποίησης και εμπορίας των γεωργικών προϊόντων (3)-  ότι στα σχέδια που υποβλήθηκαν από το κράτος μέλος περιγράφονται οι κυριότερες από τις επιλεγείσες προτεραιότητες και υποδεικνύονται τρόποι χρησιμοποιήσεως, της βοήθειας που παρέχεται, στα πλαίσια του ΕΓΤΠΕ, τμήμα Προσανατολισμού προκειμένου για την  εφαρμογή των σχεδίων-  ότι τα μέτρα που εμπίπτουν στο πεδίο εφαρμογής των κανονισμών (ΕΟΚ) αριθ. 866/90 και (ΕΟΚ) αριθ. 867/90 του Συμβουλίου της 29ης Μαρτίου 1990 περί βελτιώσεως των συνθηκών μεταποίησης και εμπορίας των δασοκομικών προϊόντων (4), μπορούν να λαμβάνονται  υπόψη από την Επιτροπή κατά την κατάρτιση των κοινοτικών πλαισίων στήριξης για περιοχές υπαγόμενες στο στόχο 1, όπως προβλέπεται στον τίτλο ΙΙΙ του κανονισμού (ΕΟΚ) αριθ. 2052/88-  ότι το εν λόγω προσάρτημα του κοινοτικού πλαισίου στήριξης καταρτίζεται σε συμφωνία με το ενδιαφερόμενο κράτος μέλος, με βάση την έννοια της εταιρικής σχέσης που ορίζεται στο άρθρο 4 του κανονισμού (ΕΟΚ) αριθ. 2052/88-  ότι όλα τα μέτρα τα οποία απαρτίζουν το προσάρτημα είναι σύμφωνα με την απόφαση 90/342/ΕΟΚ της Επιτροπής της 7ης Ιουνίου 1990 περί των κριτηρίων επιλογής που πρέπει να λαμβάνονται υπόψη όταν πραγματοποιούνται επενδύσεις για τη βελτίωση των συνθηκών  μεταποίησης και εμπορίας των γεωργικών και δασοκομικών προϊόντων (5)-  ότι η Επιτροπή είναι διατεθειμένη να εξετάσει το ενδεχόμενο συμμετοχής και άλλων δανειοδοτικών μέσων στη χρηματοδότηση του εν λόγω προσαρτήματος, στα πλαίσια των ειδικών διατάξεων που διέπουν τη λειτουργία τους-  ότι, σύμφωνα με το άρθρο 10 παράγραφος 2 του κανονισμού (ΕΟΚ) αριθ. 4253/88 του Συμβουλίου της 19ης Δεκεμβρίου 1988 για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων  μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των υφισταμένων χρηματοδοτικών οργάνων (6), η παρούσα απόφαση θα διαβιβασθεί στο κράτος μέλος ως δήλωση προθέσεων-  ότι, σύμφωνα με το άρθρο 20 παράγραφοι 1 και 2 του κανονισμού (ΕΟΚ) αριθ. 4253/88, η ανάληψη δημοσιονομικών υποχρεώσεων υπό τη μορφή συμμετοχής των διαρθρωτικών ταμείων στη χρηματοδότηση δράσεων καλυπτόμενων από το κοινοτικό πλαίσιο στήριξης, θα γίνει  βάσει μεταγενέστερων αποφάσεων της Επιτροπής με τις οποίες θα εγκριθούν οι σχετικές δράσεις-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Καταρτίζεται προσάρτημα του κοινοτικού πλαισίου στήριξης για παροχή κοινοτικής διαρθρωτικής βοήθειας προκειμένου για τη βελτίωση των συνθηκών μεταποίησης και εμπορίας των γεωργικών προϊόντων στην Ισπανία (Andalucia Asturias, Castilla y Leon,  Castilla-La Mancha, Comunidad Valenciana, Extremadura, Galicia, Canarias, Murcia, Ceuta y Melilla) το οποίο καλύπτει την περίοδο από την 1η Ιανουαρίου 1991 έως τις 31 Δεκεμβρίου 1993.  Η Επιτροπή δηλώνει ότι προτίθεται να συμβάλει στην εφρμογή του προσαρτήματος του κοινοτικού πλαισίου στήριξης σύμφωνα με τις αναλυτικές διατάξεις αυτού και σε συμμόρφωση προς τους κανόνες και τις κατευθυντήριες οδηγίες των διαρθρωτικών ταμείων και των  άλλων χρηματοδοτικών μέσων.  Άρθρο 2  Το προσάρτημα του κοινοτικού πλαισίου στήριξης περιέχει τα ακόλουθα βασικά στοιχεία:  α) δήλωση των βασικών προτεραιοτήτων για κοινή δράση στους ακόλουθους τομείς:  1. Δασοκομία  2. Κρέας  3. Γάλα και γαλακτοκομικά προϊόντα  4. Αυγά και πουλερικά  5. Ζωικά προϊόντα διάφορα  6. Σιτηρά  7. Ελαιοπαραγωγικές καλλιέργειες  8. Κρασί και άλλα οινοπνευματώδη  9. Οπωροκηπευτικά  10. Άνθη και φυτά  11. Σιτάρι  12. Γεώμηλα-  β) ενδεικτικό χρηματοδοτικό σχέδιο όπου αναφέρονται λεπτομερώς, σε σταθερές τιμές 1991, το συνολικό κόστος των προτεραιοτήτων που εγκρίθηκαν από την Κοινότητα και το ενδιαφερόμενο κράτος μέλος για κοινή δράση (286 252 000 Ecu για ολόκληρη την περίοδο)  και οι χρηματοδοτικές ρυθμίσεις που προβλέπονται για δημοσιονομική βοήθεια από την Κοινότητα, ως εξής κατανεμημένη:  (σε Ecu)   1. Δασοκομία 4 070 000  2. Κρέας 11 555 000  3. Γάλα και γαλακτοκομικά προϊόντα 9 800 000  4. Αυγά και πουλερικά 1 372 000  5. Ζωικά προϊόντα διάφορα 4 567 000  6. Σιτηρά 6 979 000  7. Ελαιοπαραγωγικές καλλιέργειες 5 774 000  8. Κρασί και άλλα οινοπνευματώδη 9 115 000  9. Οπωροκηπευτικά 29 656 000  10. Άνθη και φυτά 810 000  11. Σιτάρι 1 560 000  12. Γεώμηλα 998 000   Σύνολο 86 256 000   Στο ποσό που υπολείπεται και το οποίο αντιστοιχεί στη συμμετοχή του κράτους μέλους (14 409 000 Ecu από το δημόσιο τομέα και 185 587 000 Ecu από τον ιδιωτικό τομέα) μπορεί να καλυφθεί εν μέρει με κοινοτικά δάνεια από την Ευρωπαϊκή Τράπεζα Επενδύσεων και  τα άλλα δανειοδοτικά μέσα.  Άρθρο 3  Η παρούσα δήλωση προθέσεων απευθύνεται στο Βασίλειο της Ισπανίας. Βρυξέλλες, 10 Δεκεμβρίου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 185 της 15. 7. 1988, σ. 9. (2) ΕΕ αριθ. L 370 της 19. 12. 1989, σ. 41. (3) ΕΕ αριθ. L 91 της 6. 4. 1990, σ. 1. (4) ΕΕ αριθ. L 91 της 6. 4. 1990, σ. 7. (5) ΕΕ αριθ. L 163 της 29. 6. 1990, σ. 71. (6) ΕΕ αριθ. L 374 της 31. 12.  1988, σ. 1.